Stormen Hans har tabt en del af pusten, men ånder stadig over Danmark, så der i formiddag endnu kan optræde vindstød nær stormstyrke ved Jammerbugten. Udover blæst, så sørger den tidligere storm Hans også for regnbyger, som især huserer først på dagen. Man kan her se, hvor regnen er netop nu, og hvordan regnen bevæger sig den næste time. Regnbygerne vil primært ramme den nordlige og østlige del af landet. Nord- og Nordvestsjælland ventes at få op mellem 10 og 15 millimeter regn. I formiddag er vejret mest gråt med op til hård kuling ved kyster. Det vil regne i længere perioder i nord og øst. I eftermiddag vil det holde mest tørt i Jylland, og solen vil få mere og mere plads. Der vil fortsat komme stedvise byger, flest til Sjælland. Vinden vil aftage, men det blæser stadig op til kuling ved vestvendte kyster. Termometrene når kun op mellem 13 og 18 grader. Til aften holder det mest tørt, og der kommer perioder med sol til hele landet. Alligevel vil det ikke føles som en sommeraften. På trods af vinden er aftagende hele dagen, er vinden stadig jævn til hård i aftentimerne.

Referat:
Formiddag med regn og blæst bliver til sol og mere roligt vejr.